Maisi tänav

Maisi tänav on tänav Tallinnas Põhja-Tallinna linnaosas Pelgulinna asumis. Tänav algab Ristiku tänavalt, ristub Aru tänavaga ja ulatub kuni Sõle tänavani. Maisi tänav on idakirde-lääneedelasuunaline ja ligikaudu 370 meetri pikkune.

Hoonestus 
1920. aastail ehitati Tallinna Linnavalitsuse eesvõttel mitmeid munitsipaalmajade gruppe, sh  linnaarhitekt Herbert Johansoni kavandatud traditsionalistlike hoonetega Pelgulinnas. Sama projekti oli kasutatud ka varem Tallinna keskhaigla töötajate elamutele Herne tänaval ja  Auna tänav 3, 5, 7 hoonetel.

 Maisi tänav 4, 4a, 6, 8   Herbert Johansoni kavandatud ja 1929. aastal ehitatud 2-korruselised korterelamute hooned.

Tänava nimed

Praeguse Maisi tänava nimi oli alates 14. jaanuarist 1925 Nurme tänav. Kordumise vältimiseks pandi 25. septembril 1959 tänavale uueks nimeks Kilgi tänav. Seejärel sai tänav 22. aprillil 1960 lähikonnas asunud kõrsviljanimeliste tänavate eeskujul nimeks Maisi tänav..

Galerii

Viited

Põhja-Tallinna tänavad
Pelgulinna asum